
	Piegādātāja jautājums
	Sniegtā atbilde

	1.
	
Tehniskajā specifikācijā ir norādīts pilna augstuma turnikets ar 4 staru (4-arm) rotoru un 650 mmcaurlaides platumu, savukārt atsaucei norādītie modeļi ir 3 staru (3-arm) turniketi. Lūdzam precizēt, vai prasība attiecas tieši uz 4 staru turniketu vai arī ir pieļaujami 3 staru vai citi tehniskilīdzvērtīgi risinājumi.

	Pasūtītājs ir izvērtējis Piegādātāja iesniegto jautājumu un precizē, ka tehniskās specifikācijas prasība attiecībā uz pilna auguma turniketa rotora konstrukciju nav interpretējama kā prasība tikai pēc 4 staru rotora.
Pasūtītājs pieļauj pilna auguma turniketa piedāvāšanu ar 3 vai 4 staru rotoru, kā arī citu tehniski līdzvērtīgu risinājumu, ar nosacījumu, ka piedāvātais risinājums pilnībā nodrošina tehniskajā specifikācijā noteikto funkcionalitāti, caurlaides parametrus, drošības prasības un citus izvirzītos tehniskos nosacījumus, kā arī nodrošina drošības līmeni, kas nav zemāks par tehniskajā specifikācijā noteikto.
Tehniskajā specifikācijā norādītie konkrētie turniketu modeļi ir uzskatāmi par atsauces modeļiem un nav interpretējami kā prasība piedāvāt tieši konkrēta ražotāja vai modeļa iekārtu. Ir pieļaujama tehniski līdzvērtīgu risinājumu piedāvāšana, ja to atbilstība tehniskās specifikācijas prasībām tiek nodrošināta un ir pārbaudāma.
Līdz ar to Piegādātājs ir tiesīgs piedāvāt gan 3, gan 4 staru rotoru vai citu tehniski līdzvērtīgu risinājumu, ja tas atbilst visām pārējām tehniskās specifikācijas prasībām.



	2.
	
 
Vai 650 mm caurlaides platums ir obligāta prasība, vai ir pieļaujamas novirzes no šī parametra?

	
Pasūtītājs ir izvērtējis Piegādātāja iesniegto jautājumu un precizē, ka tehniskajā specifikācijā norādītais 650 mm caurlaides platums nav uzskatāms par absolūti fiksētu izmēru.
Ir pieļaujamas ar konkrētā ražotāja iekārtas konstrukciju un tehnisko risinājumu saistītas pamatotas novirzes no norādītā caurlaides platuma, ja piedāvātais risinājums nodrošina tehniskajā specifikācijā noteikto funkcionalitāti, lietošanas ērtumu un drošības līmeni, kas nav zemāks par noteikto prasību līmeni.
Līdz ar to neliela novirze no 650 mm caurlaides platuma pati par sevi nav uzskatāma par neatbilstību, ja Piegādātājs var pamatot, ka piedāvātais tehniskais risinājums ir funkcionāli un tehniski līdzvērtīgs un atbilst pārējām tehniskās specifikācijas prasībām.

	3.
	
 
Vēršam uzmanību, ka 4 staru turniketi ar 90° rotācijas segmentiem parasti tiek izmantotipaaugstinātas drošības piekļuves kontroles nodrošināšanai. Palielinot caurlaides platumu līdz aptuveni650 mm, var tikt samazināta iespēja efektīvi nodrošināt vienas personas caurlaidi vienā ciklā.Lūdzam precizēt, vai šajā gadījumā prioritāte ir drošības līmenis vai prasītais caurlaides platums.

	
Pasūtītājs ir izvērtējis Piegādātāja iesniegto jautājumu un precizē, ka prioritāra ir piekļuves kontroles drošības funkcionalitāte un vienas personas kontrolēta caurlaide vienā autorizācijas ciklā.
Tehniskajā specifikācijā norādītais caurlaides platums un rotora konstrukcija ir vērtējami kopsakarā ar iekārtas kopējo funkcionalitāti. Līdz ar to ir pieļaujams risinājums ar atšķirīgu rotora konstrukciju un/vai caurlaides platumu, ja piedāvātais risinājums nodrošina tehniskajā specifikācijā noteikto funkcionalitāti, tostarp kontrolētu vienas personas caurlaidi vienā autorizācijas ciklā, kā arī nodrošina tehniski līdzvērtīgu vai augstāku piekļuves kontroles un drošības līmeni.
Norādītais 650 mm caurlaides platums līdz ar to nav interpretējams tādējādi, ka tā sasniegšana būtu prioritāra pār piekļuves kontroles drošības funkcionalitāti.




DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

